Onko olemassa yliluonnollinen ulottuvuus, tuntematon maailma?
Onko kuolemanjälkeistä elämää?
Onko enkeleitä olemassa?
Voivatko unemme sisältää viestejä taivaasta?
Voimmeko avata muinaisia yliluonnollisia salaisuuksia?
Ovatko paranemisihmeet aitoja?
Sid Roth on tutkinut yliluonnollista jo yli 35 vuotta.
Liity Sidin mukaan Yliluonnollista! -ohjelmaan.
Hei! Sid Roth tässä.
Tervetuloa maailmaani, joka on luonnollisesti yliluonnollinen.
Yliluonnollisesta puheen ollen, -
vieraani kävi taivaassa joka päivä kolmen vuoden ajan -
ja sai oppia salaisuuksia siitä, -
kuinka voimme herättää toimimaan hengelliset aistimme: -
yliluonnollisen kuuloaistimme, hajuaistimme, -
näköaistimme ja tuntoaistimme.
Hän haluaa rukoilla puolestanne, sillä Jumala sanoi, -
että hänellä on lahja herättää yli- luonnolliset aistinne. Haluatteko sitä?
James, tämä ei ole reilua. En ole käynyt taivaassa kertaakaan, -
mutta vuonna 2010 aloit käydä taivaassa joka päivä.
Sitä kesti kolme vuotta, neljä kuukautta ja kaksi viikkoa.
Miksi juuri sinä? Mitä teit päästäksesi sinne?
Herra kertoi minulle, miksi pääsin sinne.
Se johtui siitä, että olin palvellut armeijassa koko ikäni.
Siksi en ollut tunnettu seurakunnassa.
Niinpä ihmiset ajattelevat: "Jos hän pystyy siihen, minäkin pystyn."
Näin se on. Kaiken, mitä vieraani tekevät, sinä voit tehdä paremmin.
Jumala toivoo, että onnistut paremmin. Siksi Hän on niin upea!
Mikä oli mielestäsi tärkein syy kohtaamisiin, joita koit taivaassa?
Herra opetti minulle asioita, jotka minun piti opettaa muille.
Hän opetti minua aktivoimaan hengelliset aistini ja lahjani -
ja opettamaan näistä asioista, jotta toisetkin kokisivat saman.
Tarkoitus oli siis oppia opettamaan.
Kuulen usein, että ihmiset puhuvat avoimesta taivaasta.
Opit rukoilemaan niin, että ihmiset saavat näkijän voitelun -
ja alkavat toimia avoimessa taivaassa. Mutta mikä on tämä avoin taivas?
Kun saan tehtävän Herralta, alan aina ensin tutkia asiaa Raamatusta.
Huomasin, että avoimesta taivaasta opetetaan kaikkialla Raamatussa.
Jaakob, Daniel ja Jesaja näkivät taivaan avoimena.
Kun Jeesus kastettiin, Jumala repi taivaan auki Hänen yllään, -
eikä Raamatussa sanota, että se olisi suljettu. Taivas on auki, -
ja Jumala haluaa meidän tietävän sen.
Jeesus sanoi Natanaelille: "te saatte nähdä taivaan avoinna".
Minulla on tapana uskoa kaikki Raamatun lupaukset itselleni.
Nuo asiat eivät ole vain historiaa, vaan totta myös nyt. ―Haluan sanoa, -
ettei Jumala katso ihmiseen. Jos kaikki Raamatun lupaukset -
ovat Jamesia varten, niistä jokainen on myös sinua varten.
Jakeen 2. Kor. 1:20 mukaan kaikki Raamatun lupaukset -
ovat Kristuksessa "on" ja "aamen". Aamen tarkoittaa "niin tapahtukoon".
Minusta kuitenkin tuntuu, että avoimen taivaan kautta -
on nyt helpompi toimia kuin 30 vuotta sitten, kun tulin uskoon.
Uskon, että Jumalan valtakunnassa on erilaisia aikoja, ja ajat muuttuvat.
Elämme avoimen taivaan aikaa, ja tämä asia on jokaisen ulottuvilla.
Olen käytännön mies. Mitä avoimen taivaan kautta toimiminen on?
Mitä sellaista voin silloin tehdä, mihin en muuten pysty?
Puhuit näkijän voitelusta. Alamme nähdä Hengen asioita.
Muutkin aistimme aktivoituvat. Voimme kuulla Herran Sanaa.
Kirkastusvuorella opetuslapset näkivät Mooseksen, Elian, -
kirkastetun Jeesuksen ja pilven sekä kuulivat Herran äänen.
Avoimen taivaan aikoina voimme tuntea taivaan tuoksuja ja makuja.
Ps. 34:9 "Maistakaa ja katsokaa, kuinka Herra on hyvä."
Usko, että Hän maistuu makealta kuin hunaja. ―Jokaisella aistillamme -
on siis hengellinen ja luonnollinen ulottuvuus. Luonnollisen käsitämme.
Miksi toimisit vain rajoittuneiden luonnollisten aistiesi kautta, -
kun voit käyttää hengellisiä aisteja? Meillä on korvat, mutta emme kuule, -
mutta Jumala tulee avaamaan monien meidän korvat.
Rakas juutalainen kansani oli itsepäinen, ja siksi se jäi jumiin, -
mutta myös monet kristityt ovat jumissa. ―Niin ovat.
Kerro Raamatun pohjalta, mitä tarkoitat jumissa olemisella.
5. Mooseksen kirjan luvussa 29 Mooses tekee tiliä elämästään.
Uskon, että israelilaiset edustavat ihmisiä yleensä, ihmiskuntaa.
Näen itseni heissä ja uskon, että jokainen Jumalan luoma -
voi samaistua näihin kertomuksiin. Mooses sanoi israelilaisten nähneen -
omin silmin kaikki ne ihmeet ja merkit, jotka Jumala teki Egyptissä.
Jae 4 "Mutta tähän päivään asti Herra ei vielä ole antanut teille sydäntä -
ymmärtääksenne ja silmiä nähdäksenne ja korvia kuullaksenne."
Sen lukeminen teki minut surulliseksi. Samaa voisi sanoa monista nykyisin.
Meidän on murtauduttava ulos aistiemme rajoitteista -
ja annettava Jumalan avata kaikki hengelliset aistimme, -
jotta voimme toimia korkeammalla tasolla kuin olemme ennen osanneet.
Vanhan liiton esikuvat ovat meille todella käytännöllisiä esimerkkejä.
Älä unohda Vanhaa testamenttia! Muuten et ymmärrä juutalaisia, -
Israelia etkä lopun ajan tapahtumia. Lue koko Jumalan Sanaa!
Kerro, mitä tapahtui, kun Elisan silmät aukenivat.
Meillä on tapana tehdä asioista turhan monimutkaisia.
Etsimme erityistä kaavaa tai ihmistä, -
vaikka yliluonnollisessa maailmassa toimiminen on todella luonnollista.
Valtava armeija ajoi Elisaa takaa, ja hänen palvelijansa oli peloissaan.
Elisa sanoi, että heidän puolellaan oli enemmän joukkoja kuin toisella.
Ja palvelija ihmetteli: "Oletko hullu?
Meitähän on vain kaksi, vanha mies ja minä!"
Elisa rukoili yksinkertaisesti: "Herra, avaa hänen silmänsä, että hän näkisi".
Ei muuta. Miehen silmät avautuivat, -
ja hän näki, että vuori oli täynnä tulisia hevosia ja vaunuja.
Heitä oli enemmän kuin vihollisia.
Sitten Elisa rukoili: "Sokaise tämä väki". Koko armeija sokaistui.
Vietyään heidät minne halusi, hän rukoili taas: "Avaa heidän silmänsä".
Tarvitsemme yliluonnollista uskoa toimiaksemme Elisan voitelussa.
Raamatun mukaan meillä on kaikilla Elian kaltainen luonto.
Meidän pitäisi tehdä samoja tekoja kuin hän, -
mutta hän antoi Elisalle oman voitelunsa kaksinkertaisena.
Uskon, että voimme toimia tuossa voitelussa, ja se on yksinkertaista.
Päästän Jamesin irti kohta, -
mutta haluan hänen opettavan vähän lisää, jotta vapaudutte jumista.
Yliluonnollista! jatkuu kohta.
Monet ohjelman katsojat ovat kokeneet ihmeitä ja parantumisia.
Sid puhui paranemisesta. Lonkkani oli ollut kipeä jonkin aikaa, -
ja jokin siinä tuntui olevan irrallaan. Sanoin: "Entä lonkkani, Herra?"
Osoitin kipeää kohtaa, ja Sid sanoi: "Hetkinen! Jumala näytti juuri, -
että Hän parantaa jonkun lonkan!" Lonkkani parani heti. Kiitos Jumalalle!
Sydämeni oli murtunut, olin työtön ja elin päivärahalla, -
mutta katsottuani ohjelmaasi ja mentorointiohjelmiasi, Sid, -
en voi kuin iloita. Jumala poistaa taloutemme kirouksen.
Jos ohjelma on koskettanut sinua, -
kerro siitä meille osoitteessa www.sidroth.org/praise.
Maailma erottelee ihmiset eri ryhmiin.
Raamattu kertoo, kuinka Jeesus yhdisti juutalaiset ja ei-juutalaiset.
Hän loi uuden ihmisen, uuden ihmiskunnan.
Jumala toimii tämän uuden ihmiskunnan kautta -
voimallisemmin kuin koskaan.
Sid Roth on todennut, että Raamattu on avain juutalaisten sydämiin.
Kun seurakunta avautuu ihmeille ja merkeille, -
maailma näkee Jumalan.
Nettisivuillamme on opetusmateriaalia tästä aiheesta.
Tulet ymmärtämään Israelia ja seurakunnan juutalaisia juuria.
Käy osoitteessa www.sidroth.org niin saat kuulla, -
mikä on avain Jumalan siunauksiin.
Yliluonnollista! jatkuu.
James koki taivaassa monia kohtaamisia, -
mutta erityisesti kolmessa Jumala antoi hänelle tehtävän -
opettaa muille hengellisten lahjojen aktivoinnista.
Kerro noista kohtaamisista.
Syyskuussa 2009 kohtasin Herran taivaassa.
Hän sanoi haluavansa, että alan opettaa näitä asioita muille.
Hän näytti, miten halusi minun tekevän sen.
Se oli selvä käsky Herralta. En ollut kovin innostunut tehtävästä, -
mutta Herra vakuutti minut siitä, että tämä asia on tärkeä juuri nyt.
Ihmisten on oltava valppaita ja valmiina toimimaan, -
kun tietyt asiat tapahtuvat. Herra sanoi, että minun piti tehdä tämä.
Sotilaana olen tottunut tottelemaan käskyjä, joten suostuin -
ja aloin opettaa asiasta. Toinen samantapainen kohtaaminen -
tapahtui vuonna 2011 ennen kuin lähdin lähetysmatkalle ulkomaille.
Herra halusi antaa minulle voitelun ihmisten mielten uudistamiseksi, -
jotta voisin auttaa ihmisiä vapautumaan asioista, -
jotka sitovat heitä ja estävät heitä käyttämästä hengellisiä aistejaan.
Hän sanoi, että tärkeimmät asiat, joista meidän tulee päästä irti, -
ovat anteeksiantamattomuus, katkeruus ja keskinäinen kilpailu.
Rukoillessani ihmisten puolesta minun tuli polttaa nämä asiat, -
jotta ihmiset voisivat käyttää hengellisiä aisteja ja lahjoja -
korkeammalla tasolla kuin ennen.
Haluan kuulla mielipiteesi löytämästäni hengellisestä totuudesta.
Se hämmästyttää minua. Tuo totuus kuuluu näin: -
Jos puhun todellisista asioista, jotka ovat negatiivisia, -
kuten asioista, joita uutiset ovat täynnä, koen, -
että Jumalan kirkkaus ja läsnäolo nousevat pois yltäni.
Kun taas korotan Messiasta ja puhun hyvistä ja oikeista asioista, -
kuten jakeessa Fil. 4:8 kehotetaan, kirkkaus lisääntyy.
Äitini ei kasvattanut minusta typerystä. Pidän siitä, että kirkkaus lisääntyy.
Ymmärrätkö, mistä puhun?
Toki. Otin nämä asiat aluksi todella vakavasti, -
ja Herra sanoikin, että minun pitäisi ottaa asiat vähän kevyemmin.
Uskon, että meidän pitää piristyä. Jotkut asiat, joista pidämme kiinni, -
tekevät mielemme raskaaksi. Jumala haluaa vapauttaa tunteemme -
tästä taakasta voidakseen antaa meille sitä, mitä nyt tarvitsemme.
Hän voi alkaa puhua meille tai näyttää meille kuvia.
Meidän tulee vapautua rajoitteista. ―Tiedätkö mitä, James?
En tiedä, miten tämä liittyy mihinkään, mutta kun puhuit piristymisestä, -
Jumala alkoi antaa minulle tiedon sanoja. Sinäkin sait sanoman.
Jos sormissasi on niveltulehdusta, liikuta niitä, niin kaikki kipu katoaa.
Ja jos selkärangassasi on ongelmia, paranet Jeshuan, Jeesuksen nimessä.
Mitä Jumala näytti sinulle, James?
Jumala näytti minulle, että silmänpainetauti paranee nyt.
Jos kärsit siitä, ota paraneminen vastaan ja anna Herran parantaa.
Herra sanoo myös, että joillakuilla on kirjaimellisesti jäykkä niska -
sekä kipua niskassa ja hartioissa.
Herra parantaa sinut siitä nyt. Ota paraneminen vastaan.
Herra sanoi myös, että joillakuilla on heikot ja vapisevat jalat ja polvet.
Herra haluaa vahvistaa teitä, jotta voisitte vaeltaa Valtakunnassa.
Jos jalkasi ja polvesi ovat heikot, ota paraneminen vastaan Herralta -
Jeshua Hamashiachin nimessä. Lähetämme paranemisen sinulle.
Ja minä sidon kuurouden hengen.
Olit äskettäin Israelissa Kirkastus- vuorella. Olen kateellinen siitäkin.
Olisi ollut hienoa päästä sinne! Olen kyllä ollut monesti siellä, -
missä kirkkaus laskeutui Jeesuksen ylle ja Hänen vaatteensa muuttuivat -
valkoistakin valkoisemmiksi. Mitä sinulle tapahtui siellä?
Meidät johdatettiin siellä tiettyyn paikkaan ison kiven luo.
Istuimme siellä, ja taivas avautui.
Kirkkaus laskeutui, ja ihmiset alkoivat kokea paranemisia -
niin ruumiin, sielun kuin hengenkin alueen ongelmista.
Yhtäkkiä avautui ovi taivaaseen.
Katsoin avointa ovea, ja minusta tuntui, että Henki nosti minut ylös.
Astuin sisään tuosta ovesta, menin taivaaseen ja kohtasin Herran.
Hän tuli luokseni, laski kätensä pääni päälle ja sanoi: -
"Annan sinulle voitelun vapauttaa ihmisiä rajoitteista, -
jotka estävät heitä käyttämästä hengellisiä aistejaan ja lahjojaan.
Mene takaisin ja palvele muita tässä asiassa."
Kohta James saa käyttää lahjaansa ja rukoilla puolestanne.
Palaamme aivan pian.
Yliluonnollista! jatkuu pian.
Jos pidät ohjelmistamme, -
voit katsoa niitä arkistostamme kellon ympäri, joka päivä, -
tietokoneellasi, älypuhelimellasi, iPadin tai tabletin kautta.
ISN varustaa sinut olemaan normaali -
Raamatun tarkoittamalla tavalla.
Kaikki tämä osoitteessa www.SIDROTH.org/ISN
Yliluonnollista! jatkuu.
Avoimen taivaan takia... Miten määrittelisit avoimen taivaan?
Taivas on avoinna, mutta meidän pitää nähdä ja kokea se.
Silloin Jumalan kirkkaus laskeutuu ihmisten ylle ja asioita alkaa tapahtua.
Millaisia asioita tapahtuu, -
kun joku on avoimen taivaan alla ja Jumalan kirkkaus laskeutuu?
Tapahtuu uutta luovia ihmeitä. ―Mitä esimerkiksi?
Olemme nähneet monta kertaa, -
että ihmiset, joiden selkäranka on jäykistetty, ovat saaneet uuden selän.
Mitä muuta? ―Olemme nähneet ihmisten kokevan taloudellisia ihmeitä.
Rahat palvelutyöhön ovat ilmestyneet tyhjästä. ―Kun Jumalan kirkkaus -
laskeutuu yllemme avoimesta taivaasta, kaikki nopeutuu. ―Niin.
Oletko huomannut saman? ―Olen. Asiat alkavat tapahtua nopeammin.
Henki voi myös palvella yhtä aikaa kokonaista ihmisryhmää -
ja parantaa emotionaalisia ja hengellisiä ongelmia.
Eräs ihminen parani klaustrofobiasta pelkästään kirkkauden läsnäolossa.
Kerroit, että olit Kirkastusvuorella, kun ovi avautui ja sait voitelun.
Mukanasi oli muitakin ihmisiä. Mitä heille tapahtui, kun näit oven?
Kun kokemukseni oli ohi, kerroin muille voitelustani.
He kävivät heti jonoon eteeni, ja rukoilin heidän puolestaan.
He kaatuivat Jumalan läsnäolossa, ja moni heistä sai taivaskokemuksen.
Toiset alkoivat nähdä näkyjä. Joku näki enkeleitä ensi kertaa.
Näkijän voitelu murtautui lähelle näitä ihmisiä.
Moni varmasti toivoo, että voisit laskea kätesi hänen ylleen.
Onko puheesi yhtä tehokasta? ―On.
Siinä tapauksessa saat tehtävän: -
Jeesuksen, Messiaan ja meidän Vanhurskautemme nimessä -
rukoile ja vuodata meille sitä, mitä olet Jumalalta saanut. ―Aamen.
Herra käski minun vuodattaa voitelua mielen uudistumiseksi.
Haluan nyt pyytää, että Herra koskettaisi sinua erityisellä tavalla.
Pyhä Henki koskettakoon sinua tulellaan ja polttakoon sinusta pois -
kaikki esteet, katkeruuden ja anteeksiantamattomuuden.
Et ehkä ole edes tietoinen kaikesta, joka rajoittaa sinua.
Anna Jeesuksen ottaa se pois. Pyhä Henki polttaa kaiken sen pois.
Tarvitsen apuasi. Et tarvitse minun kosketustani, vaan Pyhän Hengen.
Profeetan henki on alamainen profeetalle. Kohota siis kätesi -
ja pane ne silmiesi ylle. Rukoilen puolestasi Elisan tavoin: -
Herra, rukoilen, että avaat heidän silmänsä, jotta he voisivat nähdä.
Uskon tähän ja pyydän, -
että sinäkin uskot Herran antaneen sinulle sen, mitä pyysit.
Hengelliset silmäsi ovat nyt enemmän auki kuin ennen.
Pane nyt kätesi korvillesi ja rukoile samaan tapaan.
Herra, rukoilen, että avaat heidän korvansa, että he kuulisivat.
Sano: "Herra, avaa korvani, jotta kuulisin", ja usko siihen.
Uskon, että Jeesus vuodattaa voitelun nyt. Jokin liikahti Hengessä.
Herra on vuodattanut sen, ota se vastaan. Pane kätesi sydämellesi -
ja sano: "Herra, haluan sydämen, joka on avoin havaitsemaan.
Olkoon siis sydämeni avoin havaitsemaan hengellisiä asioita."
Kaikki aistit ovat tärkeitä. Tämä voi kuulostaa oudolta, -
mutta pane kätesi nenäsi päälle ja sano: -
"Nenä, avaudu haistamaan Jumalan valtakunnan asioita."
Herra, rukoilen, että avaat jokaisen hajuaistin -
tunnistamaan taivaan, Jeesuksen, Pyhän Hengen ja enkelien tuoksun.
Herra, avaa tuo aisti.
Uskon, että sait tämän, mutta vielä on jäljellä yksi askel.
Pane kätesi huulillesi ja sano: -
"Herra, avaa makuaisti, jotta jokainen meistä -
voisi maistaa Sinut ja tietää, että olet hyvä, -
ja että voisimme maistaa Sanasi, joka on makeampaa kuin hunaja.
Herra, avaa nyt kaikki viisi aistiamme -
Jeesuksen, Messiaan väkevässä nimessä. Aamen, aamen."
Uskomme tähän ja otamme sen vastaan Jeesuksen nimessä.
Jäljellä on vielä kaikkein tärkein aisti. Jumala haluaa avata -
henkesi tuntemaan Hänet. Iankaikkinen elämä on sitä, -
että tunnet ja tiedät Hänet omasta kokemuksestasi. Sano ääneen: -
"Rakas Jumala, olen syntinen. Anna syntini anteeksi.
Uskon, että Jeesuksen veri pesi syntini pois, ja olen puhdas.
Nyt kun olen puhdas, tule sisälleni, Jeesus.
Otan Sinut elämäni Herraksi -
ja rakastan Sinua, Herra Jeesus. Kiitos, Jeesus, aamen."
Monet ohjelman katsojat ovat kokeneet ihmeitä ja parantumisia.
Mieheni alkoi katsoa ohjelmaasi vuosi sitten. En halunnut katsoa sitä, -
mutta aloin nähdä muutoksen hänessä ja hänen puhetavassaan.
Seurakunnassa käymisellä ei ollut ollut samaa vaikutusta.
Herra valtasi mieheni ja sai hänet janoamaan lisää!
Halusin sitä, mitä hänellä oli, joten päätimme katsoa kaikki jaksot.
Ostamme paljon materiaalejanne.
Suhteemme Jumalaan on vahvistunut yliluonnollisesti.
Ohjelma on muuttanut meidät ja avioliittomme täysin.
Ensi viikolla ohjelmassa: -
Hyvän ystäväni kuolema vuosia sitten ravisutti minua, mutta jatkoin elämää.
Vastaavassa tilanteessa monet eivät enää jatka Jumalan kanssa.
Vieraani opettaa, kuinka voitte saada yliluonnollista ymmärrystä -
kaikista olosuhteista. Oletteko valmiit kuulemaan nämä avaimet?
Suomennos: Anni Lähteenmäki